Prienų rajono savivaldybės tarybai

SPRENDIMO „DĖL VALSTYBINĖS REIKŠMĖS KRAŠTO KELIO NR. 130 KAUNAS–PRIENAI–ALYTUS RUOŽO NUO 11,60 IKI 31,10 KM REKONSTRAVIMO SPECIALIOJO PLANO KEITIMO“ Projekto AIŠKINAMASIS RAŠTAS

Sprendimo projekto tikslai:

Keisti Valstybinės reikšmės krašto kelio Nr. 130 Kaunas–Prienai–Alytus ruožo nuo 11,60 iki 31,10 km rekonstravimo specialųjį planą, patvirtintą Prienų rajono savivaldybės tarybos 2018 m. gegužės 31 d. sprendimu Nr. T3-133 „Dėl Valstybinės reikšmės krašto kelio Nr. 130 Kaunas–Prienai–Alytus ruožo nuo 11,60 iki 31,10 km rekonstravimo specialiojo plano patvirtinimo“ (toliau – Specialusis planas), kuris yra Pakoreguoto Prienų rajono savivaldybės teritorijos bendrojo plano koregavimo, patvirtinto Prienų rajono savivaldybės tarybos 2023 m. kovo 9 d. sprendimu Nr. T3-58 „Dėl Pakoreguoto Prienų rajono savivaldybės teritorijos bendrojo plano koregavimo patvirtinimo“, sudėtinė dalis.

Uždaviniai:

Prienų rajono savivaldybėje 2023-08-09 vykusiame pasitarime buvo pristatyti Valstybinės reikšmės kelio Nr. 130 Kaunas–Prienai–Alytus rekonstravimo ruožo nuo 11,60 iki 31,10 km kelio juostų 2+2 techninio projekto priešprojektiniai pasiūlymai (toliau – Priešprojektiniai pasiūlymai), kuriuos užsakė akcinė bendrovė Lietuvos automobilių kelių direkcija, tačiau šie sprendiniai neatitinka UAB „Kelprojektas“ parengto Specialiojo plano sprendinių, kuriuose kelio juostų skaičius nustatytas 2+1 ir 1+2. Kadangi Priešprojektiniai pasiūlymai neatitinka Specialiojo plano tikslo, kuris nustatytas 2012 m. rugsėjo 19 d. Specialiojo plano planavimo darbų programoje Nr. 6-486, patvirtintoje Lietuvos automobilių kelių direkcijos prie Susisiekimo ministerijos direktoriaus, todėl reikia keisti Specialiojo plano tikslus ir sprendinius, t. y. inicijuoti naujo specialiojo plano rengimą.

Siūlomos teisinio reguliavimo nuostatos:

Lietuvos Respublikos teritorijų planavimo įstatymo 30 straipsnio 8 dalis nustato, kad specialiojo teritorijų planavimo dokumentai rengiami, koreguojami, keičiami, derinami, tikrinami ir tvirtinami vadovaujantis šiuo įstatymu, specialiojo teritorijų planavimo dokumentų rengimą organizuojančių subjektų veiklą reglamentuojančiais įstatymais ir Vyriausybės įgaliotų institucijų vadovų kartu su aplinkos ministru patvirtintomis tam tikromis specialiojo teritorijų planavimo dokumentų rengimo taisyklėmis, kuriose nustatoma specialiojo teritorijų planavimo dokumento organizavimo, rengimo, koregavimo, keitimo, derinimo, tikrinimo, tvirtinimo tvarka. Specialiojo teritorijų planavimo dokumentai keičiami sprendimą rengti tą teritorijų planavimo dokumentą priėmusios valstybės ar savivaldybės institucijos sprendimu dėl dokumento keitimo.

Susisiekimo komunikacijų inžinerinės infrastruktūros vystymo planų rengimo taisyklių, patvirtintų Lietuvos Respublikos susisiekimo ministro ir Lietuvos Respublikos aplinkos ministro 2006 m. lapkričio 24 d. įsakymu Nr. 3-453/D1-549 „Dėl Susisiekimo komunikacijų inžinerinės infrastruktūros vystymo planų rengimo taisyklių patvirtinimo“ (toliau – Taisyklės), 39 punkte nurodoma, kad planai keičiami, kai sprendimą rengti planą priėmusios valstybės ar savivaldybės institucijos nusprendžia iš esmės keisti plano sprendinius ar kai planuojami keisti sprendiniai susiję su visuomenės (viešuoju) interesu.

Prienų rajono savivaldybės tarybai, atsižvelgiant į motyvuotus Prienų rajono savivaldybėje 2023-08-09 vykusiame pasitarime pristatytus Valstybinės reikšmės kelio Nr. 130 Kaunas–Prienai–Alytus rekonstravimo ruožo nuo 11,60 iki 31,10 km kelio juostų 2+2 techninio projekto priešprojektinius pasiūlymus, siūloma vadovaujantis Taisyklių 40 punktu keisti Specialųjį planą, už kurio sprendinius bei finansavimą būtų atsakinga akcinė bendrovė Lietuvos automobilių kelių direkcija.

Laukiami rezultatai:

Tarybai priėmus sprendimą dėl Valstybinės reikšmės kelio Nr. 130 Kaunas–Prienai–Alytus ruožo nuo 11,60 iki 31,10 km rekonstravimo specialiojo plano keitimo, administracijos direktorius organizuos SP keitimo procedūras ir su akcine bendrove Lietuvos automobilių kelių direkcija pasirašys inicijavimo sutartį.

Lėšų poreikis ir šaltiniai:

Lėšų poreikis panašaus pobūdžio specialiojo plano keitimo parengimui – apie 50 000 eurų. Lėšų šaltinis – akcinės bendrovės Lietuvos automobilių kelių direkcijos biudžetas.

Kiti sprendimui priimti reikalingi pagrindimai, skaičiavimai ar paaiškinimai:

Duomenis pateiks specialiojo planavimo iniciatorius akcinė bendrovė Lietuvos automobilių kelių direkcija.

Lyginamasis variantas:

Nepridedamas.

Skyriaus vedėja	Dalia Joneliūnienė

Rima Sodaitienė, tel. (8 319) 61 146, el. p. rima.sodaitiene@prienai.lt